Jeg kom lige til at tænke på, hvor gammel en hest ca. er, når man ikke må springe på dem mere? Kommer der et tidspunkt, hvor de bliver så gamle de ikke må springes, eller må de altid springe, så længe hesten selv vil det, og er frisk nok? (:
Jeg ville mene det er en individuel vurdering - har den haft skader eller problemer med benene før, hvor højt har den sprunget før, kan den lide det? Jeg tror, så længe hesten nyder det og det er et enkelt kryds på 50 cm eller en enkelt træstamme i skoven i ny i og næ, ville jeg ikke have noget imod at gøre det på en 20 år. 
Jeg ved ikke lige hvor gammel hesten er, men mig og min veninder får springundervisning 1 gang i ugen, og det er ikke vildt store baner, og det højeste hesten og min veninde har sprunget er 110, og han springer højt over og får virkelig fart på med ørene fremme og bliver bare glad og frisk   - Der er bare en der har skrevet til mig, at han ikke måtte springe, fordi han er for gammel, og det syntes jeg lød mærkeligt, nu hvor hesten nyder det (:
Hvis bare hesten er sund og rask, så må den for min skyld springe lige så længe den vil. Min gamle ridehest Morgan, som jeg fik forærende da han var 22 år, var gammel jagthest/springhest - og han hyggede sig med at springe lidt undervisning og gå begynderjagt. Her er vi til jagt, da han var 23 år: Jeg red ham til dressurstævner på klubplan ind til han blev 25 år Han gik også distanceløb på 20-25 km med placering ind til han blev 25 år. Til distance går de igennem dyrlægetjek før/under/efter løbet, og her havde dyrlægerne kun rosende ord til ham, og mente jeg fint kunne starte 40-50 km's klasser på ham, da han var i så god form. Springning stoppede jeg med, da han var 24 år, da han begyndte at refuserer på forhindringerne. Min underviser mente han "snød" mig, men jeg ville ikke springe videre på ham, fordi hvad nu hvis det var fordi det var blevet for hårdt for ham. Så Morgan sagde selv stop for springen. Han blev aflivet som 25 årig pga problemer med hovene. MVh Charlotte
Til internationale stævner ser man ofte heste op til omkring 18-20 år som uden problemer springer 150-160 baner. Så det er helt individuelt, nogle heste er gamle når de er 15.
Min tidligere hest gik sit sidste distriktstævne som 23 årig. Dog kun Lc/Lb og ikke M som han sprang i sine velmagtsdage. Og han fik placering  Så hvis hesten er fit for fight og kan lide det, kan man sagtens springe på den, selvom den er oppe i alderen.....
Hej. Det er en individuel vurdering. Jeg prøvede engang at springe lidt på en 18-årig islændervallak og det kunne han absolut ikke holde ud. Det var for hårdt for hans krop, som aldrig havde sprunget før. Han kunne virkelig ikke lide det og jeg måtte stoppe hurtigt igen. Jeg har vist endda prøvet at springe på en hoppe over 25 (jeg vidste ikke, at hun var så gammel!), men der kunne jeg også mærke, at det var for meget. Jeg har derimod også sprunget på heste over 20 uden at der har været problemer. Jeg synes, at man kan mærke, at man skal stoppe, når deres spring bliver "kantet" og ubehageligt. Når de nærmest skal bæres over. Hvis de samtidig begynder at refusere eller vægre sig på anden vis, så ved man, at hesten har taget sit sidste spring. Heidi
Min datters ældste pony er 24 og han nyder stadig et spring ind i mellem   Faktisk er det noget af det der rigtig kvikker ham op.